རྒྱུན་དུ་གཞུང་གི་ལས་ཁུངས་ཆེ་ཕྲ་མཐའ་དག་གི་ཆབ་སྲིད་དང་།འཛིན་སྐྱོང་གི་མཛད་ཕྱོགས་སྐོར་ལ་ཞིབ་འཇུག་དང་།དོགས་འདྲི་དགེ་སྐྱོན་ཡོ་བསྲང་སོགས་བྱེད་པའི་འགན་དབང་ཡང་ཡོད།གཞུང་གི་དགོངས་བཞེས་དང་།མཛད་བྱུས་སྐྱོང་ཕྱོགས་གང་ཅི་རྒྱ་ཆེའི་མང་ཚོགས་ནས་ཤེས་རྟོགས་ཆེད་སློབ་གསོ་དང་།དྲིལ་བསྒྲགས་བྱེད་རྒྱུ་མ་ཟད།བོད་མིའི་གནས་ཡུལ་ཚང་མར་ཡང་ཡང་འཚམས་འདྲི་དང་།སློབ་གསོ།གནས་སྟངས་ལ་ཞིབ་འཇུག་གིས་དགེ་སྐྱོན་ཡོ་བསྲང་དང་།ཕན་འཆར་ལམ་སྟོན་བྱ་རྒྱུ་དང་།ཡང་ས་གནས་སོ་སོའི་མི་མང་གི་བསམ་ཚུལ་འཆར་སྒོ་གང་ཡོད་དང་།ངལ་སེལ་དགོས་རིགས་རང་གཞུང་འབྲེལ་ཡོད་ལྷན་ཁང་སོ་སོར་དགོས་དོན་ངོ་སྤྲོད་དང་འབྲེལ་བའི་དཀའ་ངལ་སེལ་ཐབས་དང་།༸གོང་ས་༸སྐྱབས་མགོན་ཆེན་པོར་ལས་བསྡོམས་༸སྙན་སེང་ཞུ་རྒྱུ།